અવસાન સંદેશ નવ કરશો કોઈ શોક  રસિકડાં  નવ કરશો કોઈ શોક  યથાશક્તિ  રસપાન  કરાવ્યું   સેવા   કીધી   બનતી પ્રેમી  અંશને  રુદન  આવશે   શઠ  હરખાશે  મનથી  મર્મ ન સમજે  બકે શંખ શઠ   વાંકું ભણે બહુ પણથી એક પીડમાં  બીજી ચ્હીડથી  જળશે  જીવ  અગનથી  હતો  દુખિયો  થયો  સુખિયો,  સમજો  છૂટ્યો રણથી મુઓ હું  તમે પણ વળી મરશો  મુક્ત થશો જગતથી  હરિકૃપાથી  મમ લેખચિત્રથી, જીવતો છઉં  હું દમથી  વીર સત્ય ને રસિક ટેકીપણું, અરિ પણ ગાશે દિલથી  જુદાઈ દુ:ખ તે  નથી જ જવાનું,  જાયે માત્ર મરણથી મરણ પ્રેમીને  ખચિત મોડું  છે,  દુ:ખ વધે જ રુદનથી  જગતનીમ  છે  જનમ મરણનો  દૃઢ  રહેજો  હિંમતથી મને  વિસારી  રામ  સમરજો,  સુખી થશો  એ લતથી -નર્મદ ક્લીક કરો અને સાંભળો ભૂપિન્દરના સ્વરમાં અજિત શેઠની સ્વરરચનાઃ સાહિત્ય  ને સંગીતને સમર્પિત જુગલજોડી અજિત શેઠ અને નિરુપમા શેઠ  દ્વારા  આપણી  અમર કવિતાઓને સંગીતમાં  ઢાળી  વધુ લોકભોગ્ય  બનાવવા   કરાયેલી જહેમતની જેટલી પ્રશંસા કરીએ  તેટલી ઓછી લેખાય.